ORIGINALNA NETFLIXOVA SERIJA
-Jesu li svi spremni? -Spremni.
Da, požurite se.
Operater spreman.
Dobro.
Potpuna tišina, svi.
Pripremite disk.
Snimanje počinje.
Spremni, Visočanstvo?
Pet,
četiri,
tri,
dva,
jedan,
i…
Ovom prigodom,
u povodu mog 21. rođendana,
pozdravljam priliku
obraćanja svim narodima britanskoga Commonwealtha i carstva,
gdje god živjeli,
kojoj god rasi pripadali
i ma koji jezik govorili.
Dok vam se danas obraćam iz Cape Towna,
od zemlje u kojoj sam rođena udaljena sam 9500 km.
No nipošto nisam 9500 km od kuće.
To je velik privilegij pripadanja svjetskom Commonwealthu.
Postoje domovi u kojima će nas dočekati na svakom kontinentu.
Prije no što budem mnogo starija, nadam se da ću upoznati mnoge od njih.
Premda nema podanika moga oca kojega ne bih voljela pozdraviti,
danas razmišljam o mladima rođenima u vrijeme kad sam rođena i ja,
koji su poput mene odrasli u užasnim i veličanstvenim ratnim godinama.
Hoćete li mi vi, mladost britanske obitelji naroda,
dopustiti da na rođendan govorim kao vaša predstavnica?
Sada kad postajemo odrasli muškarci i žene,
zacijelo nam je velika radost pomisao da ćemo moći
preuzeti dio tereta s leđa naših starijih,
koji su se borili, radili i patili da bi zaštitili naše djetinjstvo.
Tom naraštaju kažem da nas ne smiju strašiti
brige i problemi koje je rat ostavio iza sebe
u svakoj zemlji Commonwealtha.
Znamo da je to cijena koju smo s veseljem bili spremni platiti
za viši cilj zauzimanja, prije sedam godina,
za obranu slobode u svijetu.
Krenemo li dalje zajedno s nepokolebljivom vjerom,
velikom hrabrošću i mirna srca,
od ovoga staroga Commonwealtha,
koji silno volimo,
učinit ćemo još nešto veće.
Bit će slobodniji, prosperitetniji,
sretniji,
i zauvijek ćemo imati snažniji utjecaj u svijetu
no što je postojao u najbolje dane naših predaka.
Pozdravite Margaret Roberts.
Da bismo to postigli, ne smijemo davati ništa manje
no što je moj djed, kralj Đuro, prvi poglavar Commonwealtha,
opisao kao „sve od sebe“.
Dobra večer.
Postoji geslo kojega su se držali mnogi moji preci.
Časno geslo.
„Ja služim.“
Obvezat ću se tu pred vama.
Jednostavno je.
I smiješak!
Objavljujem pred svima vama
da ću cijeli život,
bio dug ili kratak,
posvetiti službi vama…
i službi našoj velikoj carskoj obitelji
kojoj svi pripadamo.
Tako mi Bog pomogao u ispunjenju obećanja
i Bog blagoslovio sve vas
koji ste voljni u tome sudjelovati.
-Hvala, milosti. -Hvala.
Euridika je naglo promijenila mišljenje,
no ja sam bio Aristej,
koji tjerao ju je zmiji…
Malahijo, Malaaahijo…
Dvaput mi je dozvala ime,
i dvaput me prizvala svojim izduženim daktilom…
Stajao sam u tmini. Ona na svjetlu.
I evo mene diurnalnoga,
a nje krepuskularne,
ako takva bezvrijedna razlika ima smisla.
Aurora se budila.
Otok se, okružen morem, brzo komešao.
Ponovno je pogledah.
Njezin dermis proziran na treperavu suncu,
izgledao je poput prozirne ljuske.
Ponovno me pogledala
i onda je odstupila
zaronivši u glatko zelenilo
Jonskoga mora ispod…
Tvoja smrt, moj život.
Kraj.
Ti vrapca. Tvoj vlastiti Rat i mir.
Uliks, molit ću.
IKSIONOV KOTAČ: ODA MICHAEL SHEA
Odvojit ću godinu dana svog života.
-Molim? -Šalim se.
Pročitat ću sljedeći tjedan.
-Ljubazno od tebe. -I Michaele, bravo!
Nemoj čestitati dok ne pročitaš.
Zaslužuješ čestitke
što si ga uspio donijeti uza stube. Šalim se.
Pa…
Veselim se…
tvom pozivu.
Taksi!
-Buckinghamska palača, molim. -U redu.
Bravo. Ostavite na mom stolu.
-Jutro, Jamese. -Jutro, gospodine.
-Jutro, Michaele. -Sarah.
Ispričavam se, ali Today traži potvrdu
navodne javne tajne u zemljama Commonwealtha
da je Kraljica frustrirana što Thatcherica odbija
poduprijeti sankcije protiv aparthejdnog režima u J. Africi.
Zbog toga bi moglo doći do napetosti u odnosu s premijerkom
koju Kraljica drži osobno odgovornom,
a žele da vi, kao glasnogovornik Palače, to komentirate.
Nemojte mi dolaziti s takvim besmislicama, Sarah.
U 33 godine na prijestolju
Kraljica nikad nije iznijela mišljenje o premijeru, pozitivno ili negativno,
i nikada neće.
Politična nepristranost
i potpora premijeru nešto joj je poput vjere.
A svi znamo koliko Kraljica…
drži do vjere.
…poznati prizori nasilja.
Suzavac, gumeni meci i pucnji u zrak.
ima gotovo četiri desetljeća kako je sustav rasne segregacije,
poznat kao aparthejd, službena politika u Južnoj Africi.
Nasilno gušenje crnačkih prosvjeda koje provode vladine snage
stvara sve veće ogorčenje međunarodne zajednice.
Stanje je sve gore, milosti.
Nebrojeni su primjeri brutalnosti južnoafričke policije prema građanima.
Mislimo da se te strahote jedino mogu zaustaviti
samo ustrajnim ekonomskim pritiskom.
48 zemalja članica Commonwealtha želi Pretoriji nametnuti sankcije
u pokušaju rušenja aparthejdnog režima.
No kao što Veličanstvo zna,
za nametanje tih sankcija potrebno je potpuno jedinstvo.
-I jedna je zemlja protiv. -Ujedinjena Kraljevina.
Premijerka Thatcher je protiv.
Imat ću prilike u četiri oka razgovarati s premijerkom o ovome
na sastanku šefova zemalja Commonwealtha na Bahamima.
Commonwealth.
Smiješno gubljenje vremena.
Smiješna organizacija. Još gore. Moralno uvredljiva.
Zašto našoj Kraljici dopuštamo
prijateljevanje sa zemljama poput Ugande, Malavija, Nigerije, Svazija…
Nestabilnim državama.
Nestabilnim diktaturama s užasnim stanjem ljudskih prava.
-I zove ih „obitelj“. -Da.
No, zatražila je privatnu audijenciju na kraljevskoj jahti
povodom onoga što Palača zove „iskrenim razgovorom o Južnoj Africi.“
Poštedite me!
Reći ću joj riječ-dvije o tome kako ne treba gubiti vrijeme.
Oprostite zbog jaja, dečki.
Dobro. Tko želi kedgeree?
Nije mi najbolji, bojim se.
Za večeru, ovaj jarko žuti šifon
da istakne žuto na zastavi Commonwealtha.
Mljac!
I broš koji vam je darovao kralj Otomfuo Opoku Ware.
To je dikobraz?
Simbol hrabrosti i snage kod naroda Ašanti.
To bi nam moglo zatrebati.
-Što je to? -CHOGM.
-Naravno. -Čemu dugujem čast?
Došao sam ti reći da ću Edwarda pitati da mi bude kum.
Ne Charles?
Ne.
-Neki će se preneraziti. -Dobro!
Neka vidi kako je to biti po strani…
u nevažnoj ulozi,
jer smatra da je to budućnost monarhije.
Ti, on kao prijestolonasljednik, a mi ostali nek' idemo kvragu.
-Nesigurna, ljubomorna budala. -Na što je ljubomoran?
-Na mene! Oduvijek. -O, Andrew.
Na mene i tebe,
na našu…
bliskost.
Na to što sam se borio u pravom ratu, dobio prava odlikovanja.
Na to što sam sretniji u ljubavi, popularniji. I…
kao i svi drugi sinovi
jasno je da bih bio bolji od njega.
U čemu?
Kao prijestolonasljednik.
Samo vas sve želim vidjeti sretne. Stalo mi je samo do dvije obitelji.
Svoje vlastite i obitelji naroda Commonwealtha.
Držati ih na okupu moj je životni zadatak. Imam posla.
Mama.
Za državnički doručak
svijetloplava haljina sa zlatnim brokatom.
Sarah!
Ići uz dijamantnu ogrlicu koja je dar
južnoafričkoga naroda za vaš 21. rođendan.
Lijepo.
Rekao sam joj. Slaže se. Bit će Edward.
Znao si.
Dobro, idemo.
Veličanstvo.
-Uključio sam ovu rečenicu. -Mislim da to nije potrebno.
-Prije mi je bilo bolje. -Promijenit ćemo.
Veličanstvo. Hvala što ste došli.
Lijepo je. Hvala najljepša.
Oni koji me poznaju znaju da mi je zajednica država Commonwealtha
druga obitelj,
kao što je bila mom pokojnom ocu,
kralju Đuri VI.
Među državama uvijek vladaju napetosti.
Globalni je mir krhak.
No mislim da nam ova zajednica svima nudi nešto rijetko i vrijedno.
Mogućnost slavljenja razlika.
To da kompromis cijenimo više od sukoba.
I mogućnost iznalaženja načina za prevladavanje podjela u interesu mira.
Hvala.
Pozor!
Premijerko.
Premijerka, Veličanstvo.
Veličanstvo.
Hvala što ste došli. Neću vas dugo zadržati.
Htjela bih kratko raspraviti stanje u Južnoj Africi.
Milosti.
Nadam se da će se Britanija pridružiti ostatku Commonwealtha
i nametnuti sankcije režimu koji provodi aparthejd, posve neprimjereno.
Budimo jasni u vezi ovoga.
Ništa se korisno ne može postići sankcijama.
Zaista? Meni je rečeno da bi uništile južnoafričku vladu.
Uništile bi i nas.
Naša trgovinska razmjena teška je tri milijarde funta na godinu.
-Sagledajmo to s južnoafričkog gledišta. -To i činim, milosti.
U Južnoj Africi već je nastupilo dezinvestiranje.
No crni Južnoafrikanci žele sankcije. Da ih poslušamo?
Crni Južnoafrikanci ne žele naslijediti pustoš.
Htjet će ako je to njihova pustoš.
Potvrdio bi zambijski predsjednik Kaunda.
Britanski premijer ne konzultira se s neizabranim diktatorima.
Ali to je suverenova dužnost ako su članica Commonwealtha.
Da.
Commonwealth.
Da, Commonwealth.
Razumijem da je vašoj obitelji
tranzicija ove zemlje
od carstva do zemlje koja je relativno u podređenom položaju
veći šok nego nama ostalima.
No smatram da Commonwealth nije način za popunjavanje te praznine.
Britanija opet može biti velika, i to kroz revitalizaciju ekonomije,
ne kroz povezivanje s nepouzdanim plemenskim vođama
u ekscentričnim nošnjama.
No nisam li ja to, premijerko?
Plemenski vođa u ekscentričnoj nošnji?
Dakako da niste.
Šefica ste razvijene ustavne monarhije koja vuče podrijetlo od Vilima Osvajača.
To nije isto.
Tu se ne slažemo.
Smatram se istom poput njih.
Za mene su Gana, Zambija i Malavi velike suverene države bogate povijesti.
Znam da se vi s time ne slažete.
Vama je Commonwealth svojevrsno skretanje pozornosti,
gubljenje vremena.
No u mnogome sam tome posvetila život.
-To sam obećanje dala prije 40 g. -Preko radija?
„Našoj velikoj carskoj obitelji…“
Slušala sam to
kao studentica na Oxfordu.
No ne možemo dopustiti da nas vrijednosti iz prošlosti
ometu u bavljenju današnjim izazovima,
posebice kad je riječ o britanskim gospodarskim interesima.
Četrdeset i osam zemalja članica Commonwealtha priprema izjavu
osuđujući južnoafrički režim i preporučuje strože sankcije.
Oni žele…
Ja želim da potpišete tu izjavu.
Pomislila bih
da je ovo zvučalo poput naredbe.
Shvatite to kao pitanje.
Radosna atmosfera na konferenciji Commonwealtha u Nassauu,
zvana CHOGM, nikoga nije zavarala.
Pojavilo se pitanje Južne Afrike
kad je indijski premijer jasno iskazao svoj stav.
Kako je bilo?
Moj sastanak s Kraljicom? Pomalo izazovan.
No moram reći da mi se brod svidio.
Jahta.
Nije to jahta.
To je veliki brod.
Kad je na njemu suveren, oduvijek se zove jahta.
Ne ponašaj se kao sveznalica.
Zašto je bio hladan?
Nisam rekla „hladan“, već „izazovan“.
Premda bih voljela da je bio hladan, tu je prevruće.
Jer moji kolege, šefovi vlada, sastavljaju izjavu
kojom osuđuju južnoafričku vladu i žele da je potpišem.
Rekla sam da ne potpisujem ništa s riječi „sankcije“, a oni su počeli…
Dizati frku i paniku?
Insistirati da neće pristati na ništa manje.
Sada moramo naći riječ koja odgovara svima.
Sretno s time.
Hvala, D. T.
Ne.
PRIJEDLOZI
Odbila je svaki spomen „prijedloga“.
Odlučna sam dobiti ovu bitku, Sonny.
Kad se sukobljavam, rijetko, želim pobijediti.
Hoćete, milosti.
Imajte na umu da niste sami. Omjer je 48:1.
Predložit ćemo drugu riječ.
„Mjere“…
Ne.
MJERE
Ne.
Žao mi je.
Ne „mjerama“.
Da, predložit ćemo „korake“.
A ako to ne uspije?
Ostaje nam „kontrola“.
Vidim da se tu sve vrti oko kontrole.
Ne.
PROTOKOLI
Ne.
Hvala.
Poludjeli su.
Ne.
Definitivno ne.
Ne!
Smiješno.
Ne trebamo beskorisne političare… Oprosti, Sonny.
…već pisca.
Gdje ćemo ga naći?
…sankcije…
…ograničenja…
…protokoli…
…mjere…
…prijedlozi…
…limitiranje…
…potezi…
…svrsishodnost…
…signali…
Da, to bi bilo prihvatljivo.
„Signali“!
Da, pristala je na „signale“.
Među signalima na koje je pristala
zapravo je nekoliko sankcija na koje nikad ne bi pristala da su nazvane sankcijama.
Hvala, Michaele. I čestitam.
-Jesmo li pobijedili? -O, da.
To je pobjeda za Commonwealth, čovječanstvo i prije svega za vas.
U ringu sa svojom Kraljicom Željezna ledi se otopila.
PREMIJERKA UJEDINJENE KRALJEVINE
Bravo, Margaret. Prevladao je zdrav razum.
O čemu govoriš?
Ostali šefovi vlada pozdravit će pristajanje na kompromis.
Postoji razlog zašto nikad nisi postao premijer, Geoffrey.
Nemaš ubilački instinkt.
…naša obitelj okupila se oko zajedničkoga konsenzusa.
No, dame i gospodo, prvo premijerka Margaret Thatcher.
-Premijerko? -Da?
Prisiljeni ste na velike ustupke.
Nisam to primijetila.
Potpisali ste dokument što ga je pripremilo 48 zemalja
koje se nisu slagale s vama.
Jesam.
No pitanje je
je li se jedna osoba približila prema tih 48 zemalja
ili su se 48-orica približila njoj?
Da, pristala sam na „signale“.
No kao što znate,
jednostavnim potezom
signal se može brzo okrenuti
u posve suprotnom smjeru. Hvala.
-Premijerko! -Premijerko!
Glavni tajniče,
hoćete li sada dati izjavu?
Što je s Commonwealthom?
-To je rekla? -Da, milosti.
-Prije nego što je otišla. -Zaista?
Spremni? Idemo.
Molim vas. Spremni smo.
Svi na mjestu.
Savršeno.
Pogledajte me. Tri, dva, jedan…
OSLOBODITE MANDELU
NE APARTHEJDU
ZAUSTAVITE APARTHEJD ODMAH
Svi je čitaju.
Stigle su prve reakcije, zasad veoma pozitivne.
Dobro. No još nema ponuda?
Ne još. No bez obzira na to hoćemo li ovo objaviti,
neosporno je da pišeš živopisno, privlačno…
Smijem li to reći?
…čak komercijalno.
Nije to prljava riječ, Michaele. Zaista znaš ispričati priču.
Pitam se
bi li napisao politički triler?
Molim?
O tome kako funkcionira vlada, parlament, monarhija.
Nitko to ne bi napisao bolje.
Ne, ako ovo kapitalno djelo ne uspije, odustajem.
Mogao bi sve razotkriti pod pseudonimom.
Mogao bih.
No nažalost, staromodan sam i nikad ne bih izdao povjerenje
ili narod kojemu ponosno služim.
Morala sam pokušati. Je li to bilo prljavo od mene?
Ne prljavo.
Samo malo razočaravajuće.
Uz porast nasilja u Južnoj Africi,
napetosti između UK-a i ostalih članica Commonwealtha
na vrhuncu su.
Premijerkino obijanje sankcija
krivi se za propast Igara Commonwealtha…
-Dobar sastanak? -Sjajan, hvala.
Ne želim kvariti raspoloženje, ali Today javlja
da će objaviti naslovnu priču o sve napetijim odnosima
između Palače i Downing Streeta
nakon krize na sastanku šefova vlada zemalja članica Commonwealtha.
Što je tim ljudima?
I kažu da postoji opasnost da će se odnos između njih dvije potpuno narušiti.
Dobra je vijest da će to objaviti Today pa će odjek biti malen.
Loša je vijest
što će uskoro veće i utjecajnije novine shvatiti da to treba pobliže istražiti.
Mislim da je došlo vrijeme
da Veličanstvo izda preventivnu izjavu.
Kakvu izjavu?
Izjavu potpore,
čak, usudio bi se reći,
osobne potpore premijerki.
U vezi s poslom koji obavlja,
nešto što će zatrti glasine.
No što ako nisam zadovoljna?
Što ako želim da ljudi znaju da je moje nezadovoljstvo stvarno?
Da sam zabrinuta zbog njezina pomanjkanja suosjećanja.
Znate da ozbiljno shvaćam svoju ustavnu dužnost šutnje,
ali obje smo čvrsto zauzele stav.
I da javnost sazna da je postojao sukob između suverena i premijerke,
bi li to bilo tako loše?
Pa…
kad bi to bila vaša namjera…
I iskreno, milosti,
mislim da bi to bila pogrešna procjena.
Riskirala bi ozbiljnom i nepopravljivom štetom
po odnose Buckinghamske palače i Downing Streeta.
Onda Today ne bi bile novine kojima bih se obratio.
Obratio bih se nekima s većom težinom,
novinama kojima je jasno
da se radi o odluci bez presedana, nekome tko razumije pravila igra.
Mogu li to prepustiti vama, Michaele? Stručnjak ste.
-Milosti. -Milosti.
To je nepromišljeno.
-To je nepromišljeno i neodgovorno. -Iznenađen sam kao i vi.
Protivno je mom profesionalnom savjetu
i želim da se moj prigovor zabilježi.
Zabilježi?
Zabilježi, Martine.
Zabilježen je.
Simon Freeman iz Sunday Timesa je na telefonu. Zvao je triput.
Vezano za glasine o „dubokom razdoru između Kraljice i premijerke Thatcher“.
Dobro. Spojite ga.
-6,54 funta. -Zadržite ostatak.
-Hvala. -Premijerko.
-Večer, premijerko. -Večer, Bernarde.
Sunday Times javlja nam da sutra izlazi negativan članak.
O čemu?
O razdoru koji je nastao u odnosu suverena i premijerke.
Molim?
Sunday Times, prvo izdanje!
Izvolite.
Sunday Times, prvo izdanje!
-Bernarde. -Michaele.
KRALJICA ZBUNJENA „BEZOSJEĆAJNOM“ THATCHERICOM
AFRIČKA KRALJICA U SUKOBU S DOWNING STREETOM
Jutros je umalo izbila ustavna kriza
kad je Sunday Times objavio detalje senzacionalnog razdora
između Buckinghamske palače i Downing Streeta.
U priči koja će zacijelo imati utjecaja na tradicionalno srdačne odnose
između suverena i njezinih premijera
kao razlog razdora ističe se navodni sukob
nastao jer premijerka nije podržala sankcije protiv aparthejda u J. Africi…
Isuse!
…što je stav oko kojega je Kraljica izrazila svoje neslaganje,
a to je označilo prekid monarhove prakse
da nikada ne komentira politička pitanja.
Buckinghamska palača zasad odbija potvrditi istinitost tvrdnji
pri čemu glasnogovornik Palače odbija komentirati članak…
„Afrička kraljica u sukobu s Downing Streetom.“
„Buckinghamska palača imala je buran tjedan.“
„Kraljica Elizabeta II., dobronamjerni, apolitični nominalni vođa,
uvučena je u žestok sukob oko Južne Afrike
zbog tvrdoglavosti i neosjetljivosti
njezine premijerke.“
„Za razliku od jednostavne žene koja voli biti u prirodi…“
„…sada već bake,
koja najviše voli razgovarati o psima i konjima…“
„…pokazala je i da je mudra, oštra političarka
koja je spremna sukobiti se s premijerom.“
„…ako je se isprovocira.“
Zaista?
Tako piše.
Nešto osjećam prvi put.
-Nisam mislila da ću to ikada osjetiti. -Što to?
Nestrpljivo iščekivanje naše sljedeće audijencije.
-Evo je! -Premijerko Thatcher!
Ovdje!
Buckinghamska palača i dalje niječe optužbe iz Timesa
vezane za sukob kraljice i premijerke.
Vladini izvori tvrde da je nepovrediv odnos
između suverena i premijerke doveden u pitanje.
Premijerka je ovdje.
-Veličanstvo. -Premijerko.
Prije dolaska ovamo,
provjerila sam s tajnikom
i saznala da smo u sedam godina otkad sam premijerka
imale 164 audijencije,
uvijek iskrene, produktivne i pune međusobnog poštovanja.
Stoga možda nije nerazumno očekivati manje, izolirane probleme.
Probleme?
Vjerovala sam da Veličanstvo nikad javno ne iznosi političke stavove.
Ne iznosim ih.
Da postoji sveti zavjet šutnje između suverena i njezinih premijera.
Ako mislite na Times, premijerima uvijek savjetujem da ne čitaju novine.
Ne čitam ih.
Pogrešno shvate, citiraju,
pogrešno prikazuju i svi se usplahire.
No moj glasnogovornik čita
i ima dobre odnose sa svim urednicima,
a urednik ga uvjerava da je u ovome slučaju izvor vjerodostojan.
Blizak Kraljici.
Nikad bliži.
Sigurna sam da će uskoro biti izdano pojašnjenje.
U međuvremenu, hoćemo li početi s tjednim poslom?
Vrijeme nam curi.
Ovo je tjedni posao, milosti.
Jedini.
Mislim da se trebamo toliko osobno poštovati
da bismo postavile važna pitanja,
kao žena ženi.
Ipak smo istih godina.
Zaista?
Samo šest mjeseci razlike.
Koja je od nas starija?
Ja sam, milosti.
„Bešćutna, svadljiva, sklona stvaranju društvenih podjela.“
Takvom me opisuju ti izvori bliski Kraljici.
-Premijerko… -Da ne suosjećam.
I da je moja vlada nanijela nepopravljivu štetu
društvenom tkivu zemlje.
Moja dužnost je, dok obnašam funkciju premijerke,
sentimentalnost ostaviti po strani
i brinuti se za interese ove zemlje
imajući jasno na umu njezino gospodarsko stanje.
I premda se divim vašem osjećaju poštenja i suosjećanja za siromašnije od nas…
Ma nemojte?
…ne zaboravimo da sam među nama dvjema
ja ta koja je iz uličice iz nevažna gradića,
kći oca koji mi nije mogao ostaviti titulu
ili Commonwealth,
nego samo odlučnost,
razboritost i nepokolebljivost.
I ne želim ničije sažalijevanje, milostinju ili suosjećanje.
To bi me silno vrijeđalo.
Moj je cilj…
promijeniti ovu zemlju iz ovisne u samodostatnu
i mislim da u tome uspijevam.
Kao suveren, morala sam učiti teške lekcije.
Britanci uče kako se brinuti sami za sebe,
ići naprijed,
i tek onda, ako žele,
brinuti se za susjeda.
Od tih…
Nitko se ne bi sjećao Milosrdnog Samaritanca
da je imao samo dobre namjere.
Vidite,
imao je i novca.
…možda je najteže to
što sam dužna podržati svog premijera
bez obzira na njegov stav,
čak i vaš vezan za sankcije Južnoj Africi.
Moje je pitanje,
s obzirom na to koliko to malo utjecaja ima na vaš rejting
i koliko je to meni važno…
niste li me mogli podržati samo jedanput?
Vođe zemalja Commonwealtha, od kojih mnoge smatram prijateljima,
sada imaju osjećaj da sam ih izdala u vezi s pitanjem koje im je silno važno.
Pa trebaju samo pročitati Sunday Times
i vaš će im stav biti posve jasan.
Vrijeme je isteklo.
Kako samo leti.
Vjerojatno se veselite sutrašnjem vjenčanju
princa Andrewa i Sare Ferguson.
Da.
-Čini se da su jedno za drugo. -I mi to mislimo.
Moj sin Mark nedavno je objavio da se ženi.
Vaš omiljeni? Istraživač?
Ne istraživač. To je bilo jedanput.
Sad je poslovni čovjek. Uglavnom je na Bliskom istoku.
I u Južnoj Africi.
Dakako.
Veličanstvo.
Dobro me poslušajte. Nema tu priče.
Nema istine u tim glasinama.
Kraljica i dalje ima iznimno srdačan
i produktivan odnos s premijerkom.
Sunday Times drži
da je priča došla od visokog izvora iz Palače.
Ostajemo pri tome.
-Poreći ćemo. Ispast ćete budale. -Poštedite me indignacije.
Znam da to morate reći, ali znamo da je to istina,
a stalnim poricanjem vi ispadate budale.
Halo? Mogu li uzeti vaše podatke?
Što je ovo? Nemojte mi reći da se mladoženja predomišlja.
Ne, Andrew je htio da se okupimo jer želi da netko objasni…
Što li je našoj majci?
Vjenčanje vojvode od Yorka treba biti velik događaj
u zemlji i izvan nje. Umjesto toga…
zahvaljujući nevjerojatnoj Kraljičinoj pogrešnoj prosudbi…
novine nisu pune Sare i mene,
nego priče o maminom sukobu s premijerkom!
Da. Sunday Times.
-Napravila je pravi kaos. -Što li je mislila?
Napravila je ono što mi cijeli život govori da ne smijem.
Otvorila je usta i iznijela mišljenje.
I zato su je razapeli.
Nepromišljeno od nje ako pitaš mene.
Ne možeš novine kriviti što pišu o nečem drugom
osim o nevažnom članu kraljevske obitelji koji neće biti kralj.
Joj!
Istina je, zar ne?
Sad si četvrti,
a kad William dobije djecu i njegova djeca dobiju djecu…
Nevažan si.
Idemo?
Je li zbilja to rekao?
Na dan mog vjenčanja?
Ovo je bilo zbilja pizdunski.
Teško je zamisliti da bi išta
kraljevsko vjenčanje moglo gurnuti u drugi plan.
No eskalacija sukoba između Kraljice i premijerke Thatcher
mogla bi zasjeniti vjenčanje.
Kraljica je ozbiljno pogriješila,
a ovaj članak u Sunday Timesu potpalio je
stanje koje bi se moglo brzo pretvoriti u ustavnu krizu.
Teško je reći što je Palača namjeravala postići,
no činjenica je da su dirnuli u osinje gnijezdo,
a čini se da zasad ne uspijevaju izbjeći ubode. Ova priča…
Smijem li vas prekinuti?
Nesretna okolnost našeg poricanja priče je
što se glavni urednik Sunday Timesa sada obrušio na nas.
I premda možemo priču i dalje poricati,
vjerujem da nam to više ne ide u prilog.
I mislim da ćemo im sada morati nešto dati.
Što?
Krivca.
Da skrenemo krivnju s vas i da što prije ugasimo ovu krizu.
Moraju imati ime.
Martine!
Michaele.
Ova eskalacija sukoba
između Buckinghamske palače i Downing Streeta…
Ne možeš reći da te nisam upozorio.
Mislim da znaš koliko Kraljica ozbiljno shvaća dužnost
i koliko cijeni blizak odnos između monarha i vlade.
Dakako.
Ovo treba shvatiti…
kao kompromisno rješenje
koje je posljedica tvojih postupaka…
Molim?
Činjenica je da si se ponio potpuno neprofesionalno.
Prestani.
Ugrozio si integritet Palače i same Kraljice.
Predobro se poznajemo.
Ovo je suludo.
Nadam se da se možemo pouzdati u to da ćeš učiniti pravu stvar.
Naravno.
KRALJIČINI POMOĆNICI ZNALI SU ZA CURENJE INFORMACIJA
Michaele.
Postoji geslo koje su nosili mnogi moji preci.
Časno geslo.
„Ja služim.“
Obvezat ću se tu pred vama.
Jednostavno je.
Objavljujem pred svima vama da ću cijeli život,
bio dug ili kratak,
posvetiti službi vama…
i službi našoj velikoj carskoj obitelji
kojoj svi pripadamo.
Tako mi Bog pomogao u ispunjenju obećanja
i Bog blagoslovio sve vas koji ste voljni u tome sudjelovati.
PALAČA I DALJE TVRDI
DA KRALJICA NIKAD NIJE IZNIJELA MIŠLJENJE
ILI OCJENU NI O JEDNOM OD SVOJIH PREMIJERA.
MICHAEL SHEA IMAO JE USPJEŠNU KARIJERU
POPULARNOGA PISCA POLITIČKIH TRILERA.
G. 1994. APARTHEJD JE PAO,
A NELSON MANDELA POSTAO JE PRVI CRNI PREDSJEDNIK JUŽNE AFRIKE.
KAD SU GA PITALI JESU LI SANKCIJE POMOGLE U RUŠENJU APARTHEJDA,
ODGOVORIO JE: „NESUMNJIVO JESU.“
Prijevod titlova: Kristijan Nikolić